  Туспуктэм: Руслан Нуриахметов Наталия Сильвестрова 2023-тӥ арын Удмуртиын йӧскалык ӵектосъёсты быдэстонлы 9 миллиардлэсь трос манет висъяны чакламын. Солэн бадӟым люкетэз лэсьтӥськыны но тӥрлык басьтыны мыноз. Со сярысь элькун тӧролэн но кивалтэтлэн пресс-службазы ивортӥз. Туэ Удмуртиын 12 йӧскалык ӵектосъёсты быдэсъялозы, соос улсын 45 улосвыл ӵектосъёсты улонэ пыӵатозы   «Здравоохранение» йӧскалык ӵектосъя элькунын вить амбулатория пуктозы, «Селычка» нылпи санаторийлэсь чылкытатон лэсьтосъёссэ выльдозы, Кизнер ёрос эмъюртысь паласькись висёнъёсъя ёзэтэз, укмыс эмъяськонниосые секыт эм тӥрлык улэ висъетъёсты рос-прос тупатъялозы. Сарапулын эмъюрт пуктыны кутскозы. «Культура» ӵектос улсын Якшур-Бӧдья ёросысь Лынга черкогуртын ивортодэтъя но лулчеберетъя центр но Глазкарын Лулчеберез азинтонъя центр путозы. Озьы ик Можгаысь чеберлыкъя нылпи школаез выльдыны малпало. «Жильё и городская среда» ӵектосъя 89 скверез но паркез но 62 азбарез умоятозы. Со сяна, Сарапулын, Глазкарын но Воткаын пичи каръёсысь мерлыко интыосты умой каронъя конкурсын вормем куинь бадӟым ӵектосъёсты улонэ пыӵатозы. Али ужъёсты быдэстон радлыкез дасян мынэ. Удысэтъёсысь ӧнерчиос кулэ тӥрлыкъёсты но материалъёсты басьтонъя ужкагазъёсты дасялозы но торгъёсты кутскозы. Тодэ вайытом, 2023-тӥ арын Удмуртиын спорт инфрасӧзнэтэ 800 миллион манетлэсь ятыр коньдон висъялозы. 179 коркаосын 268,56 миллион манет тыр рос-прос тупатъян ужъёс ортчытозы. Тегъёс: Удмуртия тупатъянужъёс лэсьтӥськон йӧскалыкӵектосъёс  